ไฟแนนซ์ทูเดย์
โปรดจับตาอย่ากะพริบ เพราะได้ข่าวว่าน่าจะมีการปรับทีมเศรษฐกิจของรัฐบาลรอบใหม่ โดยจะมีการโยกย้ายระดับรัฐมนตรีในกระทรวงสำคัญๆ เพื่อส่งคนเข้าไปขับเคลื่อนการลงทุนของรัฐบาล โดยเฉพาะโครงการที่เกี่ยวกับในโครงสร้างพื้นฐานขนาดใหญ่เพื่อช่วยกระตุ้นเศรษฐกิจ ตามนโยบายของท่าน สมคิด จาตุศรีพิทักษ์ รองนายกรัฐมนตรี ที่อุตส่าห์คิดโมเดลออกมาตั้งมากมาย แต่งานยังไม่เดินตามที่ตั้งใจ
5 ส.ค. 2559

โปรดจับตาอย่ากะพริบ เพราะได้ข่าวว่าน่าจะมีการปรับทีมเศรษฐกิจของรัฐบาลรอบใหม่ โดยจะมีการโยกย้ายระดับรัฐมนตรีในกระทรวงสำคัญๆ เพื่อส่งคนเข้าไปขับเคลื่อนการลงทุนของรัฐบาล โดยเฉพาะโครงการที่เกี่ยวกับในโครงสร้างพื้นฐานขนาดใหญ่เพื่อช่วยกระตุ้นเศรษฐกิจ ตามนโยบายของท่าน สมคิด จาตุศรีพิทักษ์ รองนายกรัฐมนตรี ที่อุตส่าห์คิดโมเดลออกมาตั้งมากมาย แต่งานยังไม่เดินตามที่ตั้งใจ
ช่วงนี้ จักรกฤศฏิ์ พาราพันธกุล อธิบดีกรมธนารักษ์ ไม่ว่างจริงๆ เพราะงานรุมหนักทั้งเรื่องคัดเลือกเอกชนที่เข้าประมูลโครงการบ้านประชารัฐ ที่ใกล้เคาะชื่อผู้ชนะประมูลเต็มที่ อีกทั้งยังต้องติดตามเรื่องเหรียญกษาปณ์ หายไปจากตู้เซฟภายในโรงกษาปณ์ จ.ปทุมธานี จำนวน 50 เหรียญ รวมมูลค่า 1.5 ล้านบาท 
แถมยังต้องเร่งเรื่องการผลิตเหรียญกษาปณ์ที่ระลึกในวาระต่างๆ ไม่นับเรื่องการเตรียมงานนิทรรศการประจำปีอีก รวมทั้งการติดตามเรื่องที่ดินรถไฟแถบมักกะสัน เพื่อให้ได้ข้อสรุปโดยเร็ว บอกเลยว่า กรมธนารักษ์ ยุคนี้ไม่ใช่ปู่โสมเฝ้าทรัพย์แบบเดิมเสียแล้ว